Κρεμαστά Συκιάς Αιτωλοακαρνανίας

Τα Κρεμαστά Συκιάς είναι ημιορεινό χωριό στην Περιφερειακή Ενότητα Αιτωλοακαρνανίας σε υψόμετρο 440 μέτρα.

Γεωγραφία - Ιστορία 
Τα Κρεμαστά Συκιάς βρίσκονται δυτικά της τεχνητής λίμνης των Κρεμαστών και πλησίον του Υδροηλεκτρικού φράγματος Κρεμαστών του Αχελώου. Απέχουν 54 χλμ. Α. από την Αμφιλοχία, 61 Β.-ΒΑ. από το Αγρίνιο και 10 χλμ. ΝΑ. από την Αλευράδα. Νοτιοδυτικά του χωριού και στη βόρεια πλευρά της κοίτης του Αχελώου, στη τοποθεσία "Μπαλκώνα" υπάρχει  θειούχα ιαματική πηγή που οι ντόπιοι αποκαλούν "της Γριάς - Μαριάς". Ως οικισμός αναφέρονται επίσημα το 1961 να καταγράφονται στην τότε κοινότητα Αλευράδας. Σύμφωνα με το σχέδιο Καλλικράτης, μαζί με την Αλευράδα και τα Πιστιανά αποτελούν την τοπική κοινότητα Αλευράδας που υπάγεται στη δημοτική ενότητα Ίναχου του Δήμου Αμφιλοχίας και σύμφωνα με την απογραφή του 2011 έχουν πληθυσμό 19 κατοίκους.

Εξωτερικοί σύνδεσμοι
 Τα λουτρά Κρεμαστών από τον ιστότοπο https://www.thermalsprings.gr

Παραπομπές

Δήμος Αμφιλοχίας
Χωριά του νομού Αιτωλοακαρνανίας